<classify> NA WAANDISHI WETU-BEIRA NA KIGALI TIMU za Simba na KMC zimechanga vema karatazao, baada ya jana kulazimisha suluhu ugenini, katika michezo yao ya Ligi yaMabingwa na Kombe la Shirikisho iliyochezwa jana. Simba ilivuna suluhu hiyo dhidi ya wenyeji UD Songo, katika mchezo wakwanza wa hatua ya awali wa Ligi ya Mabingwa uliochezwa Uwanja wa Estadio daHCB jijini Beira, Msumbuji. Kwa upande wa KMC iliibana timu ya AS Kigali,katika mchezo wa kwanza wahatua ya awali wa Kombe la Shirikisho Afrika uliochezwa Uwanja wa Amahoro jijiniKigali, Rwanda. Matokeo hayo ni faida kwa wawakilishi hao wa Tanzania, kuelekea michezo yaoya marudiano itakayochezwa Uwanja waTaifa, Dar es Salaam, kati ya Agosti 23 na 25, mwaka huu. Simba, UD Songozilivyocheza Simba itahitaji ushindi ili kutinga raundi ya kwanza ya michuano hiyo,ambapo kama itafanikiwa itacheza na mshindi wa jumla kati ya Nyasa Big Bulletsya Malawi na FC Palatinum ya Zimbabwe. Simba ilianza taratibu kwa kusoma nyendo za wapinzani, lakini hata UDSongo nao ilicheza kwa kwanza kuepuka kuruhusu bao la mapema. Dakika ya 13, John Banda alijaribu kumiliki mpira na kuachia mkwajumkali uliopanguliwa na kipa wa Simba, Beno Kakolanya na kuzaa kona ambayo hatahivyo haikuzaa matunda. Meddie Kagere alipoteza nafasi ya wazi kuindia Simba bao la kuongoza dakika ya 18 baada ya kupigiwa pasi safi na JohnBocco, lakini aliukosa mpira. Pachoio Lau Há King alishindwa kutumia vema nafasialiyopata dakika ya 22, kuindikia UD Songo bao la kuongoza baada ya kupigashuti lililopita ju ya lango la Simba wakati akiunganisha mpira wa kona. Kiungo wa Simba, Sharaf Eldin Shiboub alilimwa kadi yanjano dakika ya 26, baada ya kumchezea rafu John Banda. Nahodha wa Simba, Bocco alishindwa kutumia nafasi aliyoipata dakika 40, kuindikiaSimba bao baada ya kuingia na mpira hadi ndani ya eneo la hatari la UD Songokabla ya kuachia mkwaju uliotoka nje. Kipindi cha kwanza kilimalizika kwa timu hizo kwenda mapumziko zikiwa zimetoshananguvu, hata hivyo UD Songo itabidi ijilaumu kwani ilitengeneza nafasi nyingi zakufunga, lakini washambuliaji wake walikosa utulivu wa kutumia. Simba ilishindwa kuwika kipindi cha kwanza kutokana na kushindwa kuchezakandanda lao la pasi nyingi fupi fupi, baada ya kubanwa hasa sehemu ya katikatiya uwanja. Hata hivyo, ilitengeneza nafasi mbili ambazo washambualiji wake Kagerena Bocco walikosa maarifa ya kuutia mpira kimiani. Kipindi cha pili kilianza kwa kocha wa Simba, Patrick Aussems kufanyamabadiliko kwenye safu yake ya kiungo kwa kumtoa Clatous Chama na kumwingiza MzamiruYasssin. Dakika ya 60, UD Songo ilifanya mabadiliko, alitoka Frank Banda nanafasi yake kujazwa na Sebastiano Mario. Safu ya ulinzi ya Simba ilionekana kufanya makosa ya mara kwamara,lakini hata hivyo washambulaji wa UD Songo walishindwa kutumia nafasi hizokujipatia mabao. Simba ilifanya mabadiliko mengine dakika ya 70, alitoka Francis Kahatana kuingiza Deogratius Kanda. Mabadiliko hayo yaliiongozea Simba nguvu kwenye eneo la kiungo nakufanikiwa kutengeneza nafasi nzuri ya bao dakika ya 77, lakini mpira wa kichwauliopigwa na Shiboub ulipanguliwa na kipa wa UD Songo,Charles Swini. Dakika ya 78, Aussems alifanya mabadiliko mengine kwenye kikosi chake, alimtoaJonas Mkude na kumwingiza Hassan Dilunga. Dakika ya 82, UD Songo ilifanya mabadiliko, alitoka Ernesto Sterio nakuingia Jose Junior. Dakika ya 90, Jose Junior wa UDSongo, alilimwa kadi ya njano, baada ya kumchezea rafu Hassan Dilunga. Katika mchezo huo, UD Songo watajilaumu wenye kwa kukosa utulivu nakushindwa kutumia nafasi nyingi walizotengeneza kwenye mchezo huo. Hadi dakika tisini zinakamilika matokeo yalikuwa suluhu. Wakati huo huo, Wawakilishi wa Zanzibar katika Ligi ya Mabingwa Afrika,KMKM iliianza vibaya michuano hiyo, baada ya kukubali kichapo cha bao 1-0kutoka kwa Primeiro de Agosto ya Angola. Wawakilishi wengine wa Tanzania katika michuano ya Kombe la Shirikisho, timuya Azam FC itashuka dimbani leo ugenini nchini Ethiopia kuumana na Kenema. Kocha Msaidizi wa Azam, Iddi Cheche alisema jana kuwa, wachezaji wakewana morali ya juu ya kutaka kupata ushindi ugenini kabla ya kurejea nyumbanikumaliza kazi.  <topic>: MICHEZO 